[{"text_idx": "#000002", "text": "Ers i mi fod yn oedolyn mae gen i ddiddordeb brwd mewn bwyd; ei dyfu, ei brynu, ei goginio, ei fwyta, gwylio rhaglenni bwyd ar y teledu, neu siarad amdano. Rwy\u2019n ffodus iawn felly fy mod yn gweithio i sefydliad sy\u2019n darparu prosiectau ymarferol sy\u2019n ymwneud a\u0302 sgiliau byw\u2019n gynaliadwy fel coginio a garddio ymhlith prosiectau eraill."}, {"text_idx": "#000004", "text": "Roedd yr hyfforddiant wedi\u2019i strwythuro\u2019n ofalus gyda phob modiwl yn adeiladu ar yr hyn a ddysgwyd yn flaenorol, gan ganiata\u0301u i ddysgwyr ddatblygu eu gwybodaeth, eu hyder a\u2019u sgiliau. Roedd hefyd yn cwmpasu popeth sydd ei angen i gael dealltwriaeth dda o gyllidebu, siopa am fwydydd iach ac addasu ryseitiau yn ogystal a\u0302 deall labeli bwyd; pwnc sy\u2019n aml yn cael ei gamddeall oherwydd ei gymhlethdod. Byddwn yn argymell yr hyfforddiant i unrhyw un sy\u2019n gweithio gyda grwpiau cymunedol neu i unrhyw un sydd am gael gwell dealltwriaeth o faeth ac iechyd."}, {"text_idx": "#000005", "text": "Er bod y cwrs yn cael ei gynnal dros y we, roedd yn ddigon anffurfiol ac roedd yn gynhwysol iawn, gan roi digon o gyfle i bawb gymryd rhan; boed hynny drwy drafodaethau grw\u0302p cyfan neu mewn grwpiau llai yn y \u201c\u2019stafelloedd sgwrsio Teams\u201d. Roedd y dietegwyr a oedd yn cynnal y cwrs i gyd yn wybodus ac yn gefnogol iawn drwy gydol yr hyfforddiant ac roeddent wastad yn barod i roi cymorth ychwanegol pan oedd angen."}, {"text_idx": "#000006", "text": "Y peth pwysicaf a ddysgais ar y cwrs yw y gall rhai o brif achosion marwolaeth, clefyd y galon, stro\u0302c, diabetes ac ati, gael eu hatal trwy fabwysiadu ffordd iach o fyw, a bod deiet cytbwys yn elfen allweddol o hynny."}, {"text_idx": "#000008", "text": "Y peth gorau o fod yn rhan o\u2019r cwrs maeth yw\u2019r holl wybodaeth y gallaf ei throsglwyddo\u2019n awr, yn hyderus, i fynychwyr y sesiynau coginio."}, {"text_idx": "#000010", "text": "Website design by Celf Creative"}]